Shádiʼááhdę́ę́ʼ niłchiis

éí naaldlooshii daʼalghałígíí dah yikahjí atah yisdzoh, áádóó éí Shádiʼááhjí kéyah dah siʼánígíí bikááʼgóó hólǫ́; ndaʼałkaahí dóó ééʼdeetįįhii éí "Galictis" deiłníigo dayózhí. Shádiʼááhdę́ę́ʼ niłchiis éí naaki ałʼąą átʼé.
Díí naaldlooshii éí tsintahgi dóó halgaiigi naakai; deesdoigi dóó ayóo ndahałtingóó éí dahólǫ́ ałdóʼ; nááná éí abínígo dóó hííłchʼįʼgo naakai łeh, áádóó éí nihookááʼ dóó tsinlátah ndaaldeeh; tó ńlį́į́h dóó beʼekʼid yiyiʼ éí ndaʼałkǫ́ǫ́ʼ ałdóʼ. Tłʼéeʼgo éí tsin binástáán yiiʼ daʼałhosh łeh; łahda éí nahashchʼidí átʼéegi baʼáán ádeilééh.

Ánoolinígíí dóó bichʼiyąʼ
Díí naaldlooshii éí łigai dóó łizhingo ndaashchʼąąʼ. Bitsʼíís éí 18–21di asdzoh áníłtso; bitseeʼ éí 5.5–8di asdzoh áníłnééz; 3–4.5 dahidídloʼ ádaníłdáas łeh.

Shádiʼáádę́ę́ʼ niłchiis éí biniiʼnoodǫ́zí dóó łéʼétsoh bitseeʼ ádinígíí dóó jaatsohí haalzheego naaghá; tsídii biyęęzhii dóó tsin bineestʼąʼ yildeeł ałdóʼ.